**Tallinna Ülikool**

**Loodus- ja terviseteaduste instituut**

**Psühholoogia ja käitumisteaduste akadeemiline suund**

**Kunstiteraapiate magistriõppe**

**PRAKTIKAJUHEND**

**KUR7121.LT Loovteraapia praktika I (4 EAP)**

**KUR7122.LT Loovteraapia praktika II (6 EAP)**

**KUR7123.LT Loovteraapia praktika III (6 EAP)**

**KUR7124.LT Loovteraapia praktika IV (4 EAP)**

Kinnitatud 25.09. 2019

Kehtib alates 2019/2020 õppeaasta sügissemestrist

# SISSEJUHATUS

TLÜ loodus- ja terviseteaduste instituudi (edaspidi: ülikool) kunstiteraapiate eriala magistriõppe jooksul sooritab üliõpilane oma spetsialiseerumissuunal (visuaalkunstiteraapia, muusikateraapia või tantsu- ja liikumisteraapia) neli loovteraapia praktikat (edaspidi: praktika(d)). Praktika I

(KUR7121.LT) soortatakse ülikooli juures ja tervishoiu-, hooldus- või haridusasutuses (edaspidi: praktikabaas või asutus). Praktikad II (KUR7122.LT) ja III (KUR7123.LT) sooritatakse praktikabaasis. Praktika IV (KUR7124.LT) toimub ülikooli juures ning sisaldab klienditöid, vaatlusõpet, teraapiaseansside analüüsi.

Käesolev juhend käsitleb üksikasjalikumalt praktikabaasis läbiviidavaid praktikaid – praktikad I (KUR7121.LT), II (KUR7122.LT) ja III (KUR7123.LT). Praktikad annavad üliõpilasele võimaluse teadmiste ja oskuste omandamiseks ja rakendamiseks loovterapeudi töökeskkonnas.

Praktikakohtade valimisel arvestada, et seal on võimalik teha loovteraapia sekkumistasanditest lähtuvalt (diagnostiline, psühhoterapeutiline, funktsionaalne, rekreatiivne, palliatiivne) kliinilist klienditööd. Magistriõpingute jooksul on soovitav sooritada praktikad vähemalt kahe erineva kunstiteraapiate sihtgrupiga.

Praktikal juhendab üliõpilast:

* kunstiteraapiate eriala vastutav õppejõud (edaspidi: ülikoolipoolne superviisor) erialaga ja praktika korraldusega (asutuste valik, läbirääkimised juhendajate ja asutuse juhtidega) seotud küsimustes;
* praktikabaasipoolne juhendaja asutuse ja klientidega seotud küsimustes;
* kunstiteraapiate eriala õppenõustaja ja -spetsialist praktika dokumentatsiooni küsimustes.

Erialapraktika on kohustuslik. Praktika käigus tuleb järgida kõiki kunstiteraapiate eriala praktikat reguleerivaid ja suunavaid dokumente, s.h loovterapeudi kutsestandardit (Loovterapeut, tase 7, [http://www.kutsekoda.ee/et/kutseregister/kutsestandardid/10543799)](http://www.kutsekoda.ee/et/kutseregister/kutsestandardid/10543799) ja Eesti Loovteraapiate

Ühingu eetikakoodeksit ([http://www.loovteraapiad.ee/eetikakoodeks.html))](http://www.loovteraapiad.ee/eetikakoodeks.html)) ning praktikabaasi vastavaid dokumente (näiteks asutusepoolne konfidentsiaalsusleping).

Õpperühmas moodustatakse kovisioonirühmad (magistriõpinguid läbiv fikseeritud rühm, milles osaleb 3-5 magistranti samast õpperühmast) oma õppimiskogemuse reflekteerimiseks, loovteraapia meetodite ja tehnikate praktiseerimiseks, praktikajuhtumite ja teoreetiliste küsimuste aruteluks, personaalse toetuse saamiseks õpingutega toimetulekuks. Semestri jooksul tuleb leida võimalus vähemalt neljaks kovisioonirühma kohtumiseks. Kovisioonirühma eesmärgiks on toetada loovteraapia praktiliste oskuste ja teoreetiliste teadmiste täiustumist ning personaalset arengut terapeudina. Paralleelselt õppetööga on soovitav käia eneseteraapias professionaalse loovterapeudi või psühhoterapeudi juures, et saada kliendi kogemus teraapias ja töötada läbi personaalsed teemad, et hoida ära neist põhjustatud takistused praktika läbiviimisel ja õppetöös osalemisel.

# 1. PRAKTIKA EESMÄRGID

Praktika üldisteks eesmärkideks on luua võimalused:

* õppetöö jooksul omandatud teoreetiliste teadmiste kinnistamiseks,
* oma spetsialiseerumissuuna meetodite ja tehnikate iseseisvaks rakendamiseks klienditöös,
* oma personaalse loovterapeutilise tööstiili kujundamiseks praktilises klienditöös,
* süvendatud teadmiste omandamiseks praktika sihtgrupi kohta juhendamise ja iseseisva erialakirjanduse läbitöötamise kaudu.

Praktika käigus tutvub üliõpilane oma spetsialiseerumissuunast lähtuvalt visuaalkunstiteraapia, muusikateraapia või tantsu- ja liikumisteraapia rakendamise võimalustega praktikabaasis.

Praktika üldistest eesmärkidest ja oma praktilistest kogemustest lähtudes püstitab üliõpilane koos asutusepoolse juhendaja ja ülikoolipoolse superviisoriga isiklikud õpieesmärgid ja kavandab abinõud nende saavutamiseks.

Lubamatu on koguda andmeid praktikavälistel eesmärkidel (nt magistritöö jaoks), kui selleks puudub praktikabaasi, juhendajate ja vajadusel ka eetikakomitee kirjalik nõusolek.

**PRAKTIKA MAHT JA KORRALDUS**

# Loovteraapia praktika I (KUR7121.LT)

Praktika maht on 4 EAP (104 tundi), millest ülikooli juures toimub 12 tundi superviseeritud klienditöö õpet ja 12 tundi rühmasupervisiooni ning praktikabaasis 30 tundi klienditöö õpet ja juhendamine vastavalt kokkuleppele praktikabaasiga. Iseseisvat tööd on 50 tundi. Ülikooli juures

läbiviidav praktika sisaldab teraapiaõpet supervisioonirühmas, kus harjutatakse teraapiatehnikaid ja saadakse terapeudi, kliendi ja vaatleja kogemus, mida reflekteeritakse ja analüüsitakse rühmas ja dokumenteeritakse praktikapäevikus. Praktikabaasis läbiviidav praktika toimub professionaalse loovterapeudi juhendamisel ja sisaldab loovteraapia seansside vaatlust või osalusvaatlust teraapiarühma liikmena, professionaalse loovterapeudi assistendina läbiviidud teraapiaseansse ja terapeudina läbiviidud teraapiaseansse (viimast soovitavalt 10 seanssi, kuid sõltub praktikandi ettevalmistusest terapeudi tööks), teraapiaseanssside ettevalmistamist, dokumenteerimist ja analüüsi. Iseseisev töö hõlmab ka sihtgruppi käsitleva erialakirjanduse läbitöötamist ja praktika aruande koostamist.

# Loovteraapia praktika II (KUR7122.LT) ja loovteraapia praktika III (KUR7123.LT)

Praktika maht on 6 EAP (156 tundi), mis sisaldab praktikabaasiga tutvumist, 70 akadeemilist tundi juhendatud klienditööd asutuses (millest 10 tundi võib olla loovteraapia seansside vaatlust ja kuni 20 tundi professionaalse loovterapeudi assistendina läbiviidud seansse), minimaalselt 24 tundi rühmasupervisiooni ülikoolis, teraapiaseanssside ettevalmistamist, dokumenteerimist ja analüüsi, sihtgruppi käsitleva erialakirjanduse läbitöötamist, osalemist praktikabaasi meeskonnas ja koosolekutel, praktika aruande koostamist.

Praktika **II ja III** raames arvestatakse üksikklientide, rühmade, perede ja paaridega läbiviidud teraapiaseansse. Praktikatunnid peavad sisaldama teraapia läbiviimist nii üksikklientide kui rühmadega (soovitavalt vähemalt kolmandik üht või teist). Lähtuvalt sihtgrupist ja kokkuleppest asutusepoolse juhendajaga võib kaks praktikanti koos läbi viia klienditööseansse, jälgides, et mõlemad saavad olla võrdselt nii terapeudi kui assistendi rollis.

**Loovteraapia praktika IV (KUR7124.LT)**

Praktika maht on 4 EAP (104 tundi) ja toimub ülikooli juures superviisori juhendamisel. Praktika raames viiakse läbi loovteraapia seansid vabatahtlike klientidega. Iga üliõpilane viib läbi ühe teraapiaseansi (60 min), kus õpperühma liikmed ja superviisor on vaatlejateks. Seansi järgselt toimub terapeutilise lähenemise, seansi ülesehituse, rakendatud meetodite ja tehnikate analüüs. Kursuse jooksul analüüsib üliõpilane oma loovterapeutilise lähenemise tõenduspõhisust, terapeutilist stiili ja professionaalset arengut. Praktika IV toimumise täpsem kirjeldus ja klienditöö protseduuri juhis on toodud sptsialiseerumissuuna kursuse programmis.

Sõltuvalt spetsialiseerumissuunast ja praktikate toimumise ajast kirjutab üliõpilane Praktika III või Praktika IV raames juhtumianalüüsi. Juhtumianalüüsi esitamise aeg on fikseeritud spetsialiseerumissuuna praktika programmis. Juhtumianalüüsi kohta vaata käesoleva juhendi p. 5 (praktika aruanne).

Praktikate käigus omandab üliõpilane järgmised oskused:

* oskus rakendada loovteraapia meetodeid ja tehnikaid kliendi tervise edendamise eesmärkidel;
* oskus teraapiaprotsessi planeerida, läbi viia, dokumenteerida, analüüsida;
* oskus esitleda teraapiajuhtumeid;
* oskus töötada loovterapeudina ravimeeskonnas;
* oskus tutvustada loovteraapiat praktikabaasi teistele spetsialistidele; oskus kasutada rühmapotentsiaali supervisioonis.

Praktikad on reguleeritud praktikalepinguga (vt punkt 4).

Enne praktika alustamist koostab üliõpilane koos praktikabaasipoolse juhendaja ja ülikoolipoolse superviisoriga praktika plaani (vt punkt 4 ja lisa 1) ja allkirjastab praktikalepingu (vt punkt 4).

Praktika lõpeb arvestusega. Arvestuse aluseks on praktikalepingu (vt punkt 4) täitmine, asutusepoolse juhendaja poolt allkirjaga kinnitatud praktika aruanne (vt punkt 5) ja selle juurde kuuluv dokumentatsioon, aktiivne osalemine ülikooli juures rühmasupervisioonides ja kovisioonirühma töös. Praktika arvestuse kohta vaata ka punkt 6.

**Praktika I, II ja III sooritamiseks vajalikud tegevused:**

* **Praktikabaasi valimine ja kinnitamine.** Praktikabaasi valib üliõpilane konsulteerides ülikoolipoolse praktika superviisoriga (spetsialiseerumissuuna õppejõud).

Soovitud praktikakoha teatab üliõpilane praktika koordinaatorile Praktika I puhul hiljemalt **semestri teise kuu 5. kuupäevaks**, Praktika II ja III puhul hiljemalt **semestri esimese kuu** **5. kuupäevaks**.

Praktika ülikoolipoolne superviisor peab esmased läbirääkimised praktikabaasidega (praktikabaasi informeerimine üliõpilase soovist selles asutuses praktikat sooritada, kokkuleppimine praktikabaasipoolse juhendaja/juhendamise, võimalike praktika toimumise aegade ja eeltingimuste, samas asutuses praktikat sooritavate üliõpilaste arvu jms osas). Õppenõustaja ja-spetsialist (edaspidi õppenõustaja) vormistab praktika lepingud.

Praktikale saavad minna vaid need üliõpilased, kellel on sõlmitud kolmepoolne praktikaleping.

Loodus- ja terviseteaduste instituut võib teha ettekirjutusi praktikabaaside valiku osas lähtuvalt arendatavatest kunstiteraapiate rakendus- ja uurimissuundadest ning üliõpilase õppetööalastest sooritustest ja senisest praktikast.

* **Praktikalepingu sõlmimine.** Praktikaleping (edaspidi ka: leping) on praktika läbiviimisega seonduvaid üksikasju käsitlev dokument (vt ka punkt 4). Leping sõlmitakse praktikabaasi, ülikooli ja üliõpilase vahel enne praktika alustamist (II ja III praktika puhul semestri esimese kuu jooksul).

Leping allkirjastatakse üldjuhul digitaalselt. Õppenõustaja edastab lepingu elektroonselt kõikidele allkirjastajatele.

Juhul, kui digitaalne allkirjastamine ei ole võimalik, allkirjastatakse leping paberkandjal. Sel juhul saab üliõpilane õppenõustajalt ülikooli poolt allkirjastatud lepingu kolmes eksemplaris, kinnitab lepingu oma allkirjaga ning võtab lepingule allkirja praktikabaasi kontaktisikult. Allkirjastatud lepingu üks eksemplar jääb üliõpilasele, üks praktikabaasi kontaktisikule ja ühe eksemplari tagastab üliõpilane praktika koordinaatorile.

* **Praktika läbiviimine.** Üliõpilane viib praktika läbi kooskõlas praktikalepinguga: enne praktika algust koostab koos praktikabaasipoolse juhendaja ja ülikoolipoolse superviisoriga praktika plaani (lisa 1), praktika käigus dokumenteerib järjepidevalt toimuva praktika, arutab praktika käiku asutusepoolse juhendajaga ja teeb koostööd asutuse teiste spetsialistidega, osaleb ülikoolipoolses supervisioonis ja kovisioonirühmas ning kirjutab praktikaaruande (täpsemalt käesoleva juhendi punkt 5). Kui praktikabaas seda nõuab, sõlmib üliõpilane klienditöö läbiviimisel kunstitöö kasutamise kokkuleppe ning võtab kliendi ja/või lapsevanema/hooldaja nõusoleku (vt lisa 7: Kunstitöö kasutamise kokkulepe; lisa 8: Kliendi nõusolek; lisa 9: Lapsevanema/hooldaja nõusolek).

Nõusolek tuleb võtta ka juhtudel, kui üliõpilane soovib klienditöö salvestada/pildistada ning seda avalikult kasutada, nt konverentsiettekandes või publikatsioonis.

* **Praktikabaasipoolne tagasiside.** Üliõpilase praktika lõppedes täidab praktikabaasipoolne juhendaja talle koos praktika lepinguga enne praktika algust edastatud tagasiside küsimustiku, arutab tagasisidet praktikandiga ning edastab selle elektroonselt ülikoolipoolsele superviisorile (vt lisa 2). Praktika tagasiside küsimustik on failina allalaetav aadressilt <http://www.tlu.ee/lti>õppetöö praktika alajaotusest.
* **Praktika aruande ja praktika lõpetamist kajastavate dokumentide esitamine.** Praktika lõppedes koostab üliõpilane praktika aruande vastavalt juhendile (vt punkt 5) ning esitab oma aruande, mis sisaldab klienditöö päevikut (vt lisa 3), supervisioonipäevikut (vt lisa 4), kovisioonirühma päevikut (vt lisa 5), aruteluks ja kinnitamiseks praktikabaasipoolsele juhendajale. Võimalusel tutvustab üliõpilane oma praktika aruannet praktikabaasis.

Arvestuse saamiseks esitab üliõpilane praktika aruande, millele on lisatud praktikabaasipoolse juhendaja vormikohane tagasiside (vt lisa 2) kokkulepitud tähtajaks ülikoolipoolsele superviisorile.

* **Praktika loetakse arvestatuks** kui on täidetud järgmised tingimused:
  + üliõpilase praktika kohta on vormistatud enne praktika algust kolmepoolselt allkirjastatud praktikaleping koos praktikaplaaniga (vt punkt 4);
  + üliõpilane on esitanud elektroonselt ülikoolipoolsele praktika superviisorile peale praktika lõppemist (praktikabaasipoolse juhendaja poolt digiallkirjastatud) praktika aruande, mis sisaldab klienditöö, supervisiooni ja kovisiooni päevikut ja praktikabaasipoolse juhendaja vormikohast tagasisidet;
  + praktikabaasipoolselt juhendajalt on instituuti laekunud (elektroonselt praktika superviisorile) allkirjastatud tagasisideküsimustik (vt lisa 2); üliõpilane on aktiivselt osalenud ülikoolipoolsetes rühmasupervisioonides (osalemine 90%, esitlenud supervisioonis oma klienditöid, läbi töötanud praktika sihtgruppi käsitlevat erialakirjandust);
  + praktikabaasipoolne juhendaja ja ülikoolipoolne praktika superviisor on hinnanud praktika ülesanded täidetuks ja praktika sooritatuks;
  + praktika arvestus toimub praktika kaitsmisena, mille konkreetsem vorm lepitakse kokku supervisioonirühmas.

Kui need tingimused on täidetud, teeb ülikoolipoolne superviisor praktika sooritamise kohta sissekande arvestuslehele.

# 3. PRAKTIKABAASIPOOLNE JUHENDAJA

Praktikabaasipoolne juhendaja aitab üliõpilasel enne praktika alustamist tutvuda praktikabaasi eesmärkide, põhitegevuste ja sisekorraga ning praktika läbiviimise võimaluste ja vajalike dokumentidega (nt asutuse põhikiri, töösisekorra-eeskiri, asjaajamiskord, personalipoliitika, eetilised normid ja majandamisreeglid). Praktikabaasipoolne juhendaja lähtub praktikalepingust (vt punkt 4) ning:

* toetab üliõpilast praktika sisulisel ettevalmistamisel ja individuaalse praktikaplaani koostamisel (vt punkt 4);
* loob võimalusi praktika ülesannete täitmiseks ja on kursis üliõpilase tegevusega praktikal;
* annab üliõpilasele võimaluse iseseisvalt tegutseda;
* kaasab üliõpilase meeskonnatöösse;
* nõustab ja konsulteerib praktikat puudutavates küsimustes;
* kinnitab allkirjaga praktika aruande ning arutab üliõpilasega praktika sooritamist ja praktika aruannet;
* täidab praktika lõppedes praktika tagasiside küsimustiku arvutis ning edastab täidetud eksemplari e-posti teel ülikoolipoolsele superviisorile (kontakt toodud käesoleva juhendi punktis 7) ja üliõpilasele praktika aruandele lisamiseks. Tagasiside küsimustiku vorm on toodud lisas 2. Tagasiside küsimustik on failina allalaetav aadressilt <http://www.tlu.ee/lti>õppetöö praktika osast. Vajadusel edastab praktika koordinaator tagasiside küsimustiku praktikabaasipoolsele juhendajale e-posti teel.

**Praktikat puudutavad küsimused, arvamused** saata otse TLÜ loodus- ja terviseteaduste instituudi kunstiteraapiate eriala õppesnõustajale (kontakt toodud käesoleva juhendi punktis 7) ja ülikoolipoolsele superviisorile**.**

# 4. PRAKTIKALEPING

Praktikaleping on praktika läbiviimisega seonduvaid üksikasju käsitlev dokument, mis koosneb kolmest osast:

* lepingu põhiosa;
* lepingu lisa 1: individuaalne praktikaplaan;
* lepingu lisa 2: eriala praktikajuhend;
* muud lisad vastavalt praktika lepingu vormile.

Leping sõlmitakse praktikabaasi, ülikooli ja üliõpilase vahel. Lepingu sõlmimise algatamiseks edastab üliõpilane superviisorile ja õppenõustajale e-posti teel järgmised andmed:

* oma nime, isikukoodi, telefoninumbri ja postiaadressi;
* praktikabaasi nimetuse ja aadressi (praktikabaasi valik on eelnevalt kooskõlastatud ülikoolipoolse praktika superviisoriga);
* praktika alustamise ja lõpetamise kuupäevad.

Järgnevalt saab üliõpilane õppenõustajalt ülikooli poolt digitaalselt allkirjastatud lepingu põhiosa. Seejärel koostab üliõpilane koostöös praktikabaasipoolse juhendaja ja ülikoolipoolse superviisoriga **individuaalse praktikaplaani** (edaspidi: praktikaplaan).

Praktikaplaan koostatakse lähtudes üliõpilase õpieesmärkidest ja praktikabaasi võimalustest. Praktikaplaanistuuakse ära: praktika eesmärgid, sihtgrupp, praktika teemad ja tegevused ning praktika ajakava (vt lisa 1).

Nii praktikaplaan kui ka praktikaleping allkirjastatakse praktikabaasipoolse juhendaja ja üliõpilase poolt digitaalselt. Juhul, kui digitaalse allkirjastamise võimalus puudub, võtab üliõpilane praktikaplaani kolmele eksemplarile praktikabaasi-poolselt juhendajalt allkirjad ning lisab selle lepingu põhiosa kolmele eksemplarile. Üliõpilane allkirjastab praktikalepingu kõik kolm eksemplari ning võtab neile asutuse esindaja allkirjad. Lepingu ühe eksemplari (põhiosa koos praktikaplaaniga) tagastab üliõpilane õppenõustajale. Praktikaplaani esitleb üliõpilane ka ülikoolipoolsele juhendajale supervisioonis.

Praktikaleping vormistatakse praktika II ja III puhul semestri esimese kuu jooksul, praktika I puhul semestri teise kuu jooksul.

Vajadusel tuleb üliõpilasel tagada asjakohaste dokumentide olemasolu praktika toimumise ajal vastavate sihtrühmadega töötamisel (tervisetõend, karistusregistri väljavõte jms) tulenevalt praktika asutuse töösisekorra eeskirjadest.

**NB!** Klienditööd saab praktikabaasis alustada praktikalepingu koostamise kuupäevast alates.

Enne praktikalepingu koostamise kuupäeva tehtud klienditunde praktika mahu täitmisel ei arvestata.

# 5. PRAKTIKA ARUANNE

Praktikant täidab praktika ajal klienditöö päevikut (lisa 3) ja supervisiooni päevikut (lisa 4) ning osaleb kovisioonirühmas (milles on 3-5 kursusekaaslast), mille kohtumised dokumenteeritakse kovisiooni päevikus (lisa 5). Praktika kohta kirjutab praktikant praktika aruande. Korrektselt vormistatud ja praktikabaasipoolse juhendaja poolt kinnitatud praktikaaruanne esitatakse elektroonselt ülikoolipoolsele superviisorile läbivaatamiseks enne praktika kaitsmist.

**Sisulised nõuded praktika aruandele.** Soovitav on läbiviidud tööülesanded enda jaoks põhjalikult dokumenteerida, see lihtsustab praktika lõppedes praktikaaruande koostamist. Kui praktika sooritatakse mitmes asutuses siis sisaldab aruanne kõikide asutuste tutvustusi; lisaks eraldi välja toodud klienditöö kokkuvõtteid ja eraldi vormistatud klienditöö päevikuid.

**Eetilised nõuded praktika aruandele.** Klienditöö kajastamisel ei tohi klient olla tuvastatav ei nime ega kirjelduse järgi. Tuleb järgida praktikabaasi töösisekorra eeskirju, s.h. eetikanõudeid ja jälgida, et esitatud faktid ja esitusstiil ei kahjustaks asjaosalisi. Vt ka Eesti Loovteraapiate Ühingu eetikakoodeksit (http://www.loovteraapiad.ee/eetikakoodeks.html).

**Vormistuslikud nõuded praktika aruandele.** Praktika aruanne algab tiitellehega ja koosneb järgmistest osadest:

* **Praktikabaasi tutvustus**, kus tuuakse ära a) praktikabaasi lühikirjeldus (asutuse töö- ja ravikeskkond, kunstiteraapiate läbiviimise võimalused ja senine sellealane kogemus asutuses, kunstiteraapiate osa personali tööprotsessis ja kunstiteraapiate potentsiaalsed kliendid/patsiendid) ning b) tegevused, mille kaudu praktikabaasi tundma õpiti (osalemine meeskonnatöös, koosolekutel, tutvumine dokumentatsiooniga jms). Maht 2 lk (kirjafont Times New Roman, tähesuurus 12, reavahe 1,5).
* **Kokkuvõte klienditööst,** kus kirjeldatakse oma terapeutilisi põhimõtteid lähtudes loovteraapia spetsialiseerumissuuna rakendamise teoreetilistest alustest ja senistest uurimistulemustest selle sihtgrupi puhul; tuuakse näiteid praktikast ning analüüsitakse oma tegevust ja õppimiskogemust praktikabaasis ja supervisioonis. Maht ilma viideteta 3 lk (kirjafont Times New Roman, tähesuurus 12, reavahe 1,5). Praktika III puhul seotakse

see osa juhtumianalüüsiga (vt vormistamise üldisi nõudeid lisas 6).

* **Klienditöö päevik** (lisa 3), kus tabeli vormis tuuakse ära läbiviidud klienditöö seansside lühikirjeldused (kirjafont Times New Roman, tähesuurus 10, reavahe 1,0).
* **Supervisiooni päevik** (lisa 4), kus tabeli vormis tuuakse ära ülikooli juures ja praktikabaasis toimunud supervisioonid koos lühikese teemade ja õppimiskogemuse kirjeldusega. Supervisioonis osalemine on kohustuslik.
* **Kovisiooni päevik** (lisa 5) tabeli vormis tuuakse ära kokkuvõtted väikerühma kohtumistest (fikseeritud väikerühm, milles osaleb 3-5 kursusekaaslast, semestris vähemalt neli kohtumist).

**Praktika III või IV sisaldab juhtumianalüüsi.** Juhtumianalüüsi vormistamise juhised on toodud lisas 6. Juhtumianalüüsis peavad olema kajastatud loovterapeut, tase 7 kompetentsid (vt kutsestandardit Kutsekoja kodulehelt https://www.kutsekoda.ee/et/kutseregister/kutsestandardid/10543799 ning hindamisstandardit ELTÜ kodulehelt http://www.loovteraapiad.ee/hindamisjuhendid.html, vorm H3: Loovteraapia kohustuslike kompetentside hindamisleht).

Praktika aruande vormistamisel järgida kunstiteraapiate eriala magistritööde koostamise juhendit, mis on kättesaadav loodus- ja terviseteaduste instituudi kodulehelt.

# 6. PRAKTIKA KAITSMINE

Praktikad lõpevad praktika kaitsmisega supervisioonirühmas, mille vorm lepitakse kokku superviisoriga. Korrektselt vormistatud praktika aruanne esitatakse aruteluks ja allkirjastamiseks praktikabaasipoolsele juhendajale. Allkirjastatud aruanne esitatakse ülikoolipoolsele superviisorile läbivaatamiseks enne praktika kaitsmist. Juhtumianalüüs esitatakse ülikoolipoolsele superviisorile läbivaatamiseks ja hinnangu andmiseks enne praktika kaitsmist.

# 7. MÄRKUSED

Kui praktikaga seonduvalt tekib ettepanekuid, probleeme või küsimusi, siis kontakteeruda

**Visuaalkunsti spetsialiseerumissuunal**

õppejõud, ülikooli superviisor Marika Ratnik, [mari1970@tlu.ee](mailto:mari1970@tlu.ee)

**Tantsu- ja liikumisteraapia spetsialiseerumissuunal**

Õppejõud, ülikooli superviisor Terje Kaldur, [terjekaldur@gmail.com](mailto:terjekaldur@gmail.com)

# TLÜ Loodus- ja terviseteaduste instituudi õppespetsialist

Lotte-Triin Telgmaa, [lotte-triin.telgmaa@tlu.ee](mailto:lotte-triin.telgmaa@tlu.ee)

Räägu 49

Tel: +372 5197 0473

**LISA 1 (Praktikaplaani näidis)**

# Individuaalne praktikaplaan (näidis)

**Üliõpilase nimi**:

**Praktikabaas:**

**Praktika toimumise aeg:** ............................... (*pp.kk.aaaa*) – ............................... (*pp.kk.aaaa*)

**Juhendaja** (*nimi, ametikoht, kontakt*)**:**

**Ülikoolipoolne superviisor:**

|  |  |  |  |
| --- | --- | --- | --- |
| **Eesmärk** | **Teema** | **Tegevused** | **Aeg** |
| Tutvuda asutuse töö- ja ravikeskkonnaga ning selgitada välja kunstiteraapiate läbiviimise võimalused | Ülevaate saamine praktikabaasiks olevast asutusest | Tutvumine praktikabaasi töökorraldusega (s.h. seda puudutavate dokumentidega), nimetada läbitöötatavad dokumendid, kavandatud praktikaalased kohtumised. Kirjeldada, kuidas tutvutakse kunstiteraapiate rakendamise võimalustega ja seniste sellealaste kogemustega asutuses. Nimetada orienteeruv ajaline maht tundides. | veebruar |
| Õppida tundma personali tööprotsessi. Õppida tundma potentsiaalseid kliente/patsiente. | Meeskonnatöö ja tegevustega tutvumine | Nimetada võimalusi tööprotsessi vaatluseks, tööalasteks vestlusteks, osalemiseks koosolekutel jms. Nimetada orienteeruv ajaline maht tundides. | veebruar |
| Süvendatud teadmiste ja kogemuste saamine  konkreetse kliendigrupiga | Praktika kliendigrupi määratlemine | Lähtudes praktikandi teadmistest, oskustest ja huvist konkretiseeritakse koos praktikabaasipoolse juhendajaga praktika sihtgrupiks olev kliendigrupp (nimetada). Kliendigrupist lähtuva kirjanduse läbitöötamine (tuua mõned oluliste allikate viited). Nimetada orienteeruv ajaline maht tundides. | veebruar |
| Rakendada  muusikateraapia/visuaalkunstiteraapia/tantsu- ja liikumisteraapia meetodeid ja tehnikaid väikese rühmaga | Rühmatöö | Nimetada tegevused klientide valimiseks koos praktikabaasipoolse juhendajaga ja planeeritav rühma suurus. Tegevused teraapiaseansside ettevalmistamiseks, läbiviimiseks ja dokumenteerimiseks. Nimetada planeeritavate rühmatööde maht | Veebruar-aprill |
|  |  | praktika kogumahust (sh rühmatöö vaatluse maht). |  |
| Pikema teraapiaprotsessi läbiviimine | Individuaaltöö | Kliendi/klientide valimine koos praktikabaasi-poolse juhendajaga. Nimetada tegevused seansside ettevalmistamiseks, teraapia läbiviimiseks, dokumenteerimiseks. Nimetada planeeritava individuaaltöö maht praktika kogumahust (sh vaatluse maht). | märts-juuni |
| Avatud stuudiotöö | Rühmatöö | Nimetada tegevused stuudio keskkonna kujundamiseks, tutvustuse koostamiseks ja stuudiotöö läbiviimiseks. Nimetada planeeritava stuudiotöö maht praktika kogumahust (sh vaatluse maht). | aprill-mai |

Praktikant (*allkiri ja kuupäev*):

Juhendaja (*allkiri ja kuupäev*):

Ülikoolipoolne superviisor (*allkiri ja kuupäev*):

**LISA 2 (Praktika tagasiside küsimustik)**

# TLÜ loodus- ja terviseteaduste instituudi kunstiteraapiate eriala üliõpilase praktika tagasiside küsimustik

(täidab asutusepoolne praktika juhendaja)

Üliõpilase nimi:

Praktika juhendaja nimi, ametikoht:

Asutus:

|  |  |  |
| --- | --- | --- |
|  | **Hindamiskriteerium** | **Hinnang ja selgitus/ Ei ole võimalik hinnata** |
| 1. | Teraapiasuhte loomine ja hoidmine |  |
| 2. | Kliendi seisundi hindamine |  |
| 3. | Teraapia eesmärkide ja sekkumistasandi määratlemine, sekkumise planeerimine |  |
| 4. | Loovteraapia sekkumismeetodite ja tehnikate valdamine |  |
| 5. | Teraapiaprotsessi analüüs ja tulemuse hindamine |  |
| 6. | Teoreetilised teadmised lähtudes loovteraapia praktika sihtgrupist |  |
| 7. | Koostöö ja suhtlemine kolleegidega |  |
| 8. | Klientide tagasiside praktikandi tööle |  |
| Veel midagi: | |  |
| 9. |  |  |
|  | Üldhinnang praktika ülesannete täitmise ja praktika sooritamise kohta |  |

............................................................ .............................................

Praktikabaasipoolne juhendaja allkiri Kuupäev (pp/kk/aaaa)

Täname Teid koostöö eest!

**LISA 3 (Klienditöö päevik)**

## KLIENDITÖÖPÄEVIK

Üliõpilase nimi:

Praktikabaasi nimi:

Praktikabaasipoolse juhendaja nimi:

|  |  |  |  |  |  |  |
| --- | --- | --- | --- | --- | --- | --- |
| **Kuupäev, kellaaeg, kestus**  **(ak tundi)** | **I/R/P/S**\* | **Nimetähis ja vanus** | **Seisund/diagnoos, üldine eesmärk** | **Seansi eesmärk/teema sekkumise tasand** | **Meetod, tehnika lähtudes**  **eesmärgist/teemast** | **Tulemus lähtudes eesmärgist/teemast** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

\* I=Individuaalklient/ R=Rühmatöö/ P=Paari- või peretöö/ S=Avatud stuudio

**Tunnid kokku:** ................ak. tundi sealhulgas  **individuaalkliendid** ................ak. tundi

**rühm** .............. ak. tundi

**paari- või peretöö** .............. ak. tundi

**avatud stuudio** .............. ak. tundi

Kuupäev: Praktikabaasipoolse juhendaja allkiri:

**LISA 4 (Supervisiooni päevik)**

## SUPERVISIOONI PÄEVIK

Üliõpilase nimi:

Praktikabaasipoolse superviisori/juhendaja nimi ja ametikoht:

Praktikabaas:

Ülikoolipoolse superviisori/juhendaja nimi:

|  |  |  |  |
| --- | --- | --- | --- |
| **Kuupäev, kellaaeg** | **Kestus (ak tundi)** | **Osalemine jah/ei** | **Teema ja õppimiskogemus** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Tunnid kokku:** ................ak. tundi

|  |  |  |
| --- | --- | --- |
| Kuupäev: |  | Praktikabaasipoolse superviisori/juhendaja allkiri: |
| Kuupäev: |  | Ülikoolipoolse superviisori/juhendaja allkiri: |

16

**LISA 5 (Kovisioonirühma päevik)**

## KOVISIOONIRÜHMA PÄEVIK

Üliõpilase nimi: ..............................................

Kovisioonirühma liikmed: ..............................................................................................................................................................

|  |  |  |  |
| --- | --- | --- | --- |
| **Kuupäev, kellaaeg** | **Kestus (ak. tundi)** | **Osalejad** | **Teemad ja õppimiskogemus** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Tunnid kokku:** ................ak. tundi

**LISA 6 (Loovteraapia praktika juhtumianalüüsi juhis)**

**Loovteraapia praktika juhtumianalüüsi juhis**

Klienditöö juhtumianalüüsiks valida läbiviidud loovteraapia praktikast üks klient või patsient/rühm/pere/paar (edaspidi: klient).

Juhtumi valimisel lähtuda järgmistest nõuetest:

1) juhtum on mitte varasem kui 2 aastat,

2) juhtum peab olema valitud nii, et selle kaudu saab kirjeldada kõigi loovterapeudi kohustuslike kompetentside tegevusnäitajaid (Loovterapeut, tase 7 hindamisstandardi vorm H3) ning praktikandi terapeutilist lähenemist ja kliendigruppi, kellega ta peamiselt töötab.

3) juhtum kirjutatakse eesti keeles.

Juhtumi puhul peavad olema täidetud eetilised nõuded (vt Eesti Loovteraapiate Ühingu eetikakoodeksit), s.h. tehtud teadlikud kokkulepped vastavalt asutuse nõuetele (lihtsustatud näidised on toodud Loovterapeut, tase 7 hindamisstandardi lisades B, C ja D).

Juhtumianalüüsile võib panna juhtumit iseloomustava pealkirja.

Järgnevalt on toodud juhtumianalüüsis käsitletavad teemad üldiselt. Juhtumianalüüsi ülesehitamisel lähtuda protsessi dünaamikast, juhtumi kirjeldamisel anda selge pilt loovterapeudi tööpõhimõtetest, tööstiilist, hindamis- ja sekkumismeetoditest.

Juhtumianalüüs algab sissejuhatusega, mis annab lühiülevaate loovterapeudi praktika tõenduspõhisusest. Kirjeldatakse sihtgruppi ja sekkumise tõenduspõhisust (sihtgrupiga seotud uuringuid käsitletaval spetsialiseerumissuunal, rakendatavaid sekkumismeetodeid) koos viidetega allikatele. Teraapiakeskkonna kirjeldus (koht, vahendid).

Kliendi andmetest nimetada juhtumi puhul:

* Kliendile omistada pseudonüüm, mida kasutada läbivalt juhtumi kirjelduses.
* Vanus, sugu.
* Kui suunati loovteraapiasse, siis märkida millise spetsialisti poolt.

**Alghindamine**

Kirjeldada pöördumise põhjused ja/või probleem, seisund (kui kaua on kestnud), diagnoos (kui on), loovterapeutilise sekkumise vajadus ja sobivus (sh ka varasem kokkupuude kunstide ja loovteraapiaga), paralleelselt toimuv muu ravi (näiteks medikamentoosne ravi, psühholoogiline nõustamine, füsioteraapia). Selgitatakse kuidas hindamine toimus ja milliseid hindamise meetodeid kasutati.

**Eesmärgid**

Selgitatakse, kuidas toimus teraapia eesmärgi määratlemine: üldised ravi eesmärgid (kui on); kliendi eesmärgid, ootused loovteraapiale; kliendiga seotud isikute ootused loovteraapiale.

**Teraapiaprotsess**

* Protsessi kestus, kohtumiste arv (kui muutus protsessi käigus, siis planeeritud ja tegelik) ja sagedus.
* Seansside kirjeldused. Kirjeldada 4–6 seanssi, mis kõige paremini näitavad protsessi dünaamikat. Lisada seansside valiku põhjendus. Iga seansi puhul kirjeldada kliendi seisundit ja eesmärgi/teema määratlemist. Nimetada eesmärkidest lähtuvad meetodid ja tehnikad koos selgitusega (viidetega, kust pärineb). Seansi protsessi lühikirjeldus ja tulemused (Millised muutused leidsid aset? Millal muutused toimusid? Kuidas tulemusi mõõdeti, muutused fikseeriti? Millised protsessivälised tegurid võisid mõjutada tulemust? Jms.).
* Loovteraapia protsessi tulemuste analüüs

Seostatult sissejuhatuse/teoreetilise taustaga analüüsida teraapiasuhet, rakendatud meetodeid ja tehnikaid, protsessi tulemusi ning tegevusi, mis tõid kaasa muutusi. Kui oodatud muutust ei toimunud, siis selgitada, millega see on/võib olla seotud ja mida see antud juhtumi kontekstis tähendab. Kui planeeritud seansside arv muutus protsessi jooksul, siis tuua selgitus.

**Kriitiline enesehinnang antud juhtumist lähtudes**

Lisad

Tööle võib lisada juhtumi protsessi mõistmiseks hädavajalikke dokumente, pilte jms.

Juhtumianalüüsi maht on **maksimaalselt 10 lk** (ilma tiitellehe ja lisadeta), kiri *Times New Roman*, tähesuurus 12, reavahe 1,5. Teksti on soovitav struktureerida vahepealkirjadega. Viidete vormistamisel lähtuda APA nõuetest või kunstiteraapiate eriala magistritöö vormistamise juhendist (leitav TLÜ loodus- ja terviseteaduste instituudi kodulehelt).

Täiendav info: Eha Rüütel, eha@tlu.ee

**LISA 7 (Kunstitöö kasutamise kokkulepe)**

# Kunstitöö kasutamise kokkulepe

Luban kasutada oma teraapias valminud kunstitöid järgmistel eesmärkidel:

...... koolituses

...... publikatsioonis

...... teadustöös

...... näitusel

............................

Minu tööde kasutamisel on tagatud konfidentsiaalsus. Minu nime ei avalikustata.

|  |  |
| --- | --- |
| Kunstitöö autor | Kunstitöö kasutaja |
|  |  |
| Nimi ........................................... | Nimi ........................................... |
| ................................................... | .................................................... |
| allkiri | allkiri |

.............................................

Kuupäev

**LISA 8 (Kliendi nõusolek)**

**Loovteraapia praktikas osalemise ja loovtööde kasutamise kokkulepe**

Palun Teil osaleda kunstiteraapiate eriala praktikas. Praktika tulemustest esitan Tallinna Ülikooli loodus- ja terviseteaduste instituuti kirjaliku praktika aruande, kus Teie nimi on muudetud ning andmed esitatud selliselt, et nende järgi ei ole Teie isik äratuntav.

**Praktikas osaleja nõusolek**

Olen nõus praktika protsessi õppeotstarbelise jäädvustamisega (nõusolekul kirjutage punktiirile „jah“):

|  |  |
| --- | --- |
| ....... | Tegevuste/kunstitööde pildistamine protsessi analüüsiks; |
| ....... | Piltide kasutamine praktika aruandes ja praktika aruande esitlusel loodus- ja terviseteaduste instituudis; |
| ....... | Seansside helisalvestamine protsessi analüüsiks; |
| ....... | Helisalvestiste kasutamine praktika aruandes ja praktika aruande esitlusel loodus- ja terviseteaduste instituudis; |
| ....... | Seansside videosalvestamine protsessi analüüsiks; |
| ....... | Videosalvestiste kasutamiseks praktika aruandes ja praktika aruande esitlusel loodus- ja terviseteaduste instituudis. |

**Praktika läbiviija:**

TLÜ Loodus- ja terviseteaduste instituudi kunstiteraapiate magistriõppe

üliõpilane .......................................... Allkiri ......................................

Kuupäev ...................

**Praktikas osaleja:**

Nimi .................................................. Allkiri .....................................

Kuupäev ............................................

**LISA 9 (Lapsevanema/hooldaja nõusolek)**

**Lugupeetud lapsevanem/hooldaja**

Palun luba Teie pojaga/tütrega/hoolealusega kunstiteraapiate eriala praktika läbiviimiseks. Praktika tulemustest esitan Tallinna Ülikooli loodus- ja terviseteaduste instituuti kirjaliku praktika aruande, kus Teie poja/tütre/hoolealuse nimi on muudetud ning andmed esitatud selliselt, et nende järgi ei ole Teie poeg/tütar/hoolealune äratuntav.

**Lapsevanema/hooldaja nõusolek**

Luban oma pojal/tütrel/hoolealusel (kirjutage nimi) ......................................................

osaleda kunstiteraapiate eriala praktikas.

Olen nõus praktika protsessi õppeotstarbelise jäädvustamisega (nõusolekul kirjutage punktiirile „jah“):

....... Tegevuste/kunstitööde pildistamine protsessi analüüsiks;

....... Piltide kasutamine praktika aruandes ja praktika aruande esitlusel loodus- ja terviseteaduste instituudis;

....... Seansside helisalvestamine protsessi analüüsiks;

....... Helisalvestiste kasutamine praktika aruandes ja praktika aruande esitlusel loodus- ja terviseteaduste instituudis;

....... Seansside videosalvestamine protsessi analüüsiks;

....... Videosalvestiste kasutamiseks praktika aruandes ja praktika aruande esitlusel loodus- ja terviseteaduste instituudis.

**Praktika läbiviija:**

TLÜ Loodus- ja terviseteaduste instituudi kunstiteraapiate magistriõppe

üliõpilane .......................................... Allkiri ......................................

Kuupäev ...................

**Lapsevanem/hooldaja:**

Nimi .................................................. Allkiri .....................................

Kuupäev .............................................